Άντονι Κινγκ

Ο Άντονι Κινγκ (αγγλικά: Anthony King) (Ντάρχαμ, Βόρεια Καρολίνα, γεννήθηκε 22 Ιανουαρίου 1985) είναι Αμερικανός καλαθοσφαιριστής ο οποίος αγωνίζεται στη θέση του πάουερ φόργουορντ.

Βιογραφία
Το 2003, ο Κινγκ ξεκίνησε τις σπουδές του στο πανεπιστήμιο του Μαϊάμι, όπου παρέμεινε μέχρι το 2008 με μεγαλύτερη επιτυχία την πρόκριση στους προημιτελικούς του NCAA του 2006. Μετά από τραυματισμό του στις αρχές της επόμενης σεζόν, παρέμεινε εκτός γηπέδων σχεδόν για ολόκληρη τη χρονιά, με αποτέλεσμα η καριέρα του στο κολεγιακό πρωτάθλημα να παραταθεί κατά ένα χρόνο.

Μετά την αποφοίτηση του, αποφάσισε να συνεχίσει στην Ευρώπη υπογράφοντας στους Σκάιλάινερς της Φρανκφούρτης.Frankfurt Skyliners: Anthony King geht Το 2009/10, μεταγράφηκε στην κυπριακή ΕΘΑ Έγκωμης όπου παρέμεινε για σχεδόν δύο σεζόν,Μεταγραφών συνέχεια…. - all4basketball.com βοηθώντας την ΕΘΑ να κατακτήσει το νταμπλ το 2011, με 14,3 πόντους και 10 ριμπάουντ ανά αγώνα.Ιστορικό νταμπλ για την ΕΘΑ! - Basketnet.gr

Τον Απρίλιο του 2011, υπέγραψε στον Άρη με σκοπό να αγωνιστεί στα πλέι-οφ του ελληνικού πρωταθλήματος.Αμερικανό σέντερ απέκτησε ο Άρης | Άρθρα | Ελευθεροτυπία Με τους "κίτρινους" σημείωσε 79 πόντους σε 11 παιχνίδια και βοήθησε την ομάδα να καταλάβει την τέταρτη θέση στην Ελλάδα.

Το καλοκαίρι του 2011, μεταγράφηκε στους Άρτλαντ Ντράγκονς από τη Γερμανία, ενώ έναν χρόνο αργότερα παρέλαβε την κυπριακή υπηκοότητα για να αγωνίζεται ως κοινοτικός. Αγωνίστηκε με την εθνική ομάδα της Κύπρου στα προκριματικά του Ευρωμπάσκετ 2013.

Από το καλοκαίρι του 2015, αγωνίζεται με την ομάδα της Γκαζιαντέπ για το τουρκικό πρωτάθλημα.Γκαζιαντέπ: Μικρομεσαία ομάδα στη Τουρκία με μπάτζετ (1,7 εκατ. ευρώ) υπερδιπλάσιο του Άρη!

Παραπομπές

Πηγές
 Ανακοίνωσε Κινγκ ο Άρης - Novasports.gr
 KING, ANTHONY - Welcome to Eurocup
 Player Bio: Anthony King - University of Miami Hurricanes

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές κυπριακών συλλόγων
Κατηγορία:Καλαθοσφαιριστές Γκαζιαντέπ
Κατηγορία:Πάουερ φόργουορντ